Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 562/12/8810	Spišská Nová Ves, 15.12.2014
EEČ : 2-68-1947-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 3.10.2013, spisová značka 3 Pv 562/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 23. októbra 2012 v čase okolo 11.00 hod. v katastri obce Spišský Hrhov na stavenisku diaľničného úseku D1 Jánovce - Jablonov ako stavbyvedúci zhotoviteľa, obchodnej spoločnosti XXXXX bez súhlasu a vytýčenia trasy v zmysle ust. § 75 ods. 1 zák. č. 50/1976 Zb. o územnom plánoví a stavebnom poriadku (stavebný zákon) v znení neskorších predpisov určil podľa projektovej dokumentácie miesto na odstraňovanie ornej pôdy použitím stavebného mechanizmu - bagra, kde pracovník obsluhujúci tento bager lyžicou pretrhol 48 vláknový optický kábel typu A-DF (ZN) 2Y 4x12E9/125 a 2ks HDPE rúr, ktoré slúžili ako ochrana kábla, čím došlo k prerušeniu prenosu telekomunikačných dát obciam Spišský Hrhov, Spišské Podhradie, Bijacovce a Beharovce, na ktorý slúži uvedený kábel v zmysle zák. č. 351/2011 Z.z. o elektronických komunikáciách v znení neskorších predpisov, čím takto svojím konaním spôsobil obvinený pre poškodeného, obchodnú spoločnosť XXXXX, škodu vo výške 734,52 € pozostávajúcu zo sumy 148,44 € ako ceny materiálu, sumy 185,76 € ako ceny práce a sumy 400,32 € ako ušlého zisku.

Uznesením prokurátora Okresnej prokuratúry Spišská Nová Ves zo dňa 3.10.2013, spisová značka 3 Pv 562/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

Uznesením tunajšej prokuratúry vyššie uvedenej spisovej značky zo dňa 03.10.2013 bolo podľa § 216 ods. 1  Tr. poriadku podmienečne zastavené trestné stíhanie obvineného XXXXX  za skutok právne kvalifikovaný ako prečin poškodzovania  a  ohrozovania  prevádzky všeobecne prospešného zariadenia podľa 
§ 288 Tr. zákona.

Obvinenému  bola stanovená skúšobná doba v trvaní 12 mesiacov. 
 
Predmetné uznesenie nadobudlo právoplatnosť dňa 15.10.2013.

 Z odpisu registra trestov a trestnej lustrácie GP SR som zistil, že obvinený XXXXX  sa v skúšobnej dobe podmienečne zastaveného trestného stíhania trvajúcej od 16.10.2013 do 15.10.2014 nedopustil žiadneho trestného činu ani priestupku.     

Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na vyššie uvedené považujem toto rozhodnutie za odôvodnené a v súlade so zákonom.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Kročian
prokurátor